9. ΝΟΜΟΣ 4768 της 27/28 Μαΐου 1930 Περί προσθήκης διατάξεών τινων εις τον οργανισμόν του Ταμείου Παρακαταθηκών και Δανείων. Άρθρ.1.-Το Διοικητικόν Συμβούλιον του Ταμείου Παρακαταθηκών και Δανείων δύναται να χορηγή εκ των αποθεματικών κεφαλαίων του Ταμείου και μέχρι του ημίσεος του ποσού αυτών δάνεια δια την εκτέλεσιν έργων κοινής ωφελείας κατά τους όρους των κειμένων νόμων. Άρθρ.8.-Αι παρά τω Ταμείω Παρακαταθηκών και Δανείων ενεργούμεναι εκούσιαι καταθέσεις και αναλήψεις αυτών, ως και η πληρωμή των τόκων αυτών, διέπονται υπό των περί τελών χαρτοσήμου και λοιπών φορολογικών διατάξεων των εφαρμοζομένων επί των πάσης φύσεως καταθέσεων παρ’ Ανωνύμοις Τραπεζιτικαίς Εταιρείας. Άρθρ.2.-1.Το Ταμείον Παρακαταθηκών και Δανείων ουδεμίαν ευθύνην φέρει εκ της τυχόν επελθούσης παραγραφής των δικαιωμάτων εν γένει, άτινα παριστώσιν οι τίτλοι οι αποτελούντες το αντικείμενον των παρ’ αυτώ παρακαταθηκών. 2.Εάν όμως ο καταθέτης, ή ο δικαιούχος ή και πας έχων έννομον συμφέρον ήθελον δι’ αναφοράς των, υποβαλλομένης εις το Ταμείον Παρακαταθηκών και Δανείων προ ενός τουλάχιστον μηνός προ της λήξεως της παραγραφής, ζητήση την ανταλλαγήν ληξιπροθέσμων τίτλων ατομικώς προσδιορισθέντων δι’ ετέρων τοιούτων ισαξίων, κατά την πραγματικήν των αξίαν, προς τους ανταλλασσομένους ή την εκποίησιν και είσπραξιν του αντιτίμου αυτών, κατατιθεμένου επί παρακαταθήκη, το Ταμείον ευθύνεται αν εξ υπαιτιότητός του δεν ενηργήθη προ της λήξεως της παραγραφής η ανταλλαγή ή η εκποίησις. 3.Εις τας περιπτώσεις του εδαφ. 2 του παρόντος άρθρου το Ταμείον Παρακαταθηκών και Δανείων προβαίνει εις τας ανταλλαγάς και εκποιήσεις άνευ συναινέσεως ή εγκρίσεως της Δικαστικής, Διοικητικής ή άλλης αρχής, παρ’ ης ως αρμοδίας θέλει εν καιρώ διαταχθή η απόδοσις της παρακαταθήκης, μόνον δε αν πρόκειται περί πειστηρίων απαιτείται συγκατάθεσις της αρμοδίας δικαστικής αρχής. Άρθρ.3.-Η διάταξις του άρθρ. 3 του Ν.Δ. της 17 Ιουλ./13 Αυγ. 1923 «περί ειδικών διατάξεων επί Ανωνύμων Εταιρειών» εφαρμόζεται και επί του Ταμείου Παρακαταθηκών και Δανείων εις τας εξοφλήσεις των παρ’ αυτού εκδιδομένων γραμματίων παρακαταθηκών ή αποδείξεων καταθέσεως χρημάτων, τίτλων ή άλλων αντικειμένων επιδεκτικών παρακαταθέσεως. Άρθρ.4.-Το Ταμείον Παρακαταθηκών και Δανείων δεν υποχρεούται εις την οριζομένην δια του άρθρ. 1 του Ν.Δ. της 4 Σεπτ. 1925 «περί της εν μέρει καταργήσεως της ερημοδικίας κλπ.» προκαταβολήν των δια της ερήμην αποφάσεως επιδικασθέντων εξόδων, αλλά πληρώνει τούτο μετά την έκδοσιν της αποφάσεως επί ανακοπής δια τακτικού εντάλματος. Άρθρ.5.-Καταργούνται δύο θέσεις ημερομισθίων υπαλλήλων του Ταμείου Παρακαταθηκών και Δανείων, αντ’ αυτών δε ιδρύονται δύο θέσεις νυκτοφυλάκων δια την φρούρησιν του καταστήματος επί μηνιαίω μισθώ δραχ. 1.500. Οι νυκτοφύλακες διορίζονται ως και οι λοιποί μόνιμοι υπάλληλοι του Ταμείου. Τα προσόντα αυτών ορίζονται παρά του Διοικητικού Συμβουλίου του Ταμείου. Οι νυκτοφύλακες υπόκεινται εις την στρατιωτικήν ποινικήν νομοθεσίαν. Άρθρ.6.-Δια την κατάληψιν της θέσεως του Διευθυντού του Ταμείου Παρακαταθηκών και Δανείων είτε δια διορισμού είτε δια προαγωγής απαιτείται ως απαραίτητον προσόν, πλην των δι’ ειδικών διατάξεων απαιτουμένων τοιούτων, και πτυχίον Νομικής ή Ανωτάτης Δημοσίας Εμπορικής Σχολής. Άρθρ.7.-Η διάταξις της παραγράφου είκοσιν  επτά του άρθρου δέκα τρία του Νόμ. 4448 «περί    Ταμείου    Συντάξεων    Νομικών»    καταρΣελ. 23 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 39.Β.α.7-9 γείται, επανερχομένων εν ισχύϊ των σχετικών προς το αντικείμενον ταύτης διατάξεων του Νόμ. 3646 της 26 Ιουλ./7 Αυγ. 1928 «περί οργανισμού του Ταμείου Παρακαταθηκών και Δανείων», πάσαι δε αι δυνάμει της καταργουμένης ταύτης διατάξεως κατατεθείσαι παρακαταθήκαι μεταφέρονται εις το Ταμείον Παρακαταθηκών και Δανείων και δεν δύνανται να αποδοθώσιν εις τους δικαιούχους, ειμή επιμελεία και δια μέσου του Ταμείου τούτου. 